CELEX: 62018CA0172
Language: et
Date: 2019-09-05 00:00:00
Title: kohtuasi C-172/18: Euroopa Kohtu (viies koda) 5. septembri 2019. aasta otsus (Court of Appeali eelotsusetaotlus - Ühendkuningriik) – AMS Neve Ltd, Barnett Waddingham Trustees, Mark Crabtree versus Heritage Audio SL, Pedro Rodríguez Arribas (Eelotsusetaotlus – Euroopa Liidu kaubamärk – Määrus (EÜ) nr 207/2009 – Artikli 97 lõige 5 – Kohtualluvus – Kaubamärgist tulenevate õiguste rikkumist käsitlev hagi – Selle liikmesriigi kohtute pädevus, kus „rikkumine on toimunud“ – Veebisaidil ja sotsiaalmeedia platvormidel avaldatud reklaam ja müügipakkumised)

11.11.2019   
            
            
               ET
            
            
               Euroopa Liidu Teataja
            
            
               C 383/23
            
         
      Euroopa Kohtu (viies koda) 5. septembri 2019. aasta otsus (Court of Appeali eelotsusetaotlus - Ühendkuningriik) – AMS Neve Ltd, Barnett Waddingham Trustees, Mark Crabtree versus Heritage Audio SL, Pedro Rodríguez Arribas
      (kohtuasi C-172/18) (1)
      
      (Eelotsusetaotlus - Euroopa Liidu kaubamärk - Määrus (EÜ) nr 207/2009 - Artikli 97 lõige 5 - Kohtualluvus - Kaubamärgist tulenevate õiguste rikkumist käsitlev hagi - Selle liikmesriigi kohtute pädevus, kus „rikkumine on toimunud“ - Veebisaidil ja sotsiaalmeedia platvormidel avaldatud reklaam ja müügipakkumised)
      (2019/C 383/23)
      Kohtumenetluse keel: inglise
      
         Eelotsusetaotluse esitanud kohus
      
      Court of Appeal
      
         Põhikohtuasja pooled
      
      
         Apellandid: AMS Neve Ltd, Barnett Waddingham Trustees, Mark Crabtree
      
         Vastustajad: Heritage Audio SL, Pedro Rodríguez Arribas
      
         Resolutsioon
      
      Nõukogu 26. veebruari 2009. aasta määruse (EÜ) nr 207/2009 [Euroopa Liidu] kaubamärgi kohta artikli 97 lõiget 5 tuleb tõlgendada nii, et Euroopa Liidu kaubamärgi omanik, kes leiab, et teda on kahjustanud kolmanda isiku poolt ilma tema nõusolekuta tema kaubamärgiga identse tähise kasutamine elektrooniliselt avaldatud reklaamides ja müügipakkumistes kaupade puhul, mis on identsed või sarnased nendega, mille jaoks asjaomane kaubamärk on registreeritud, võib esitada kõnealuse kolmanda isiku vastu kaubamärgist tulenevate õiguste rikkumise hagi selle liikmesriigi Euroopa Liidu kaubamärkide kohtusse, mille territooriumil elavad ja asuvad tarbijad või kauplejad, kellele selline reklaam või müügipakkumised on suunatud, olenemata asjaolust, et kõnealune kolmas isik on selliseks elektrooniliseks avaldamiseks teinud otsuseid ja võtnud meetmeid teises liikmesriigis.
      
         (1)  ELT C 190, 4.6.2018.